Kom word weer 'n kind, kom kuier en geniet! Jy het heeldag tyd... Daar is kopiereg op my skryfwerk en foto's. As jy dit wil gebruik is jy welkom, maar onthou om my te erken.
Die weer is dié tyd van die jaar net wonderlik. Elke dag is 'n stuk seën en genade. Herfs is en bly my gunsteling seisoen. Dit was hoogtyd om die vetplanttuintjie bietjie op te kikker. Ek en ou Jacob het gister ure daar spandeer: klippies skoongewas, kompos bygegooi, verplant, herrangskik, skoongemaak, oorgepak. En nou is my tuintjie weer pragtig en gereed vir die koue winter wat voorlê. Gelukkig kom kuier die lekker louwarm sonstrale elke dag hier en is die plante tevrede....en 'n lus vir die oog!
"Sticks on fire"....ek wil dit uitplant in 'n groter pot! In die wintermaande is die punte 'n aantreklike rooi kleur.